मुख्यमंत्री ने अपने शोक संदेश में कहा कि मराठी नाटक सम्मेलन की पूर्व अध्यक्ष व वरिष्ठ एक्ट्रेस सारंग के निधन से हमने कला से निष्ठा रखने वाले व्यक्तित्व को खो दिया है। उन्होंने रंगमंच का समर्थ इस्तेमाल प्रयोगशीलता के लिए किया। प्रवाह के विरूद्ध किरदार निभाने की चुनौती स्वीकारने का साहस दिखाकर अपनी अभिनय क्षमता को सिद्ध किया था। मुख्यमंत्री ने कहा कि सखाराम बाइंडर जैसे प्रसिद्ध नाटक में उनकी भूमिका दर्शकों को लंबे समय तक याद रहेगी।